Lolland-Falsters Stifts-Tidende, 1846-11-21
Værnepligtssagen i Roeskilde Stænderforsamling. III. Om Stillinger ved den staaende Hær var det i Udkastets 840-43 bestemt, at det i Fredstid skal staae Enhver, som er udskreven til den staaende Hær, og ei endnu er ansat til Tjeneste, frit for at stille en Anden for sig til denne Tjeneste. Den, som vil stille for sig, har foruden en Kiendelse af 10 Rbd. at deponere en saadan Sum at en duelig Stillingsmand derfor kan anskaffes, hvor stort et Beløb hertil antages fornødent, skal hvert Aar bekjendtgjøres. For disse Stillingssummer antager General-Commissariats-Collegiet de fornødne Stillingsmænd, som først udvælges blandt udtjente Underofficerer, dernæst blandt Menige, som have tjent deres 8 Aar og ønske at lade sig stille, og først, naar ingen Saadanne haves, blandt dem, der have trukket Frilod, eller selv ere frie for Tjenesten. Om disse Bestemmelser herskede stor Meningslighed i Forsamlingen: Med 51 Stemmer mod 13 forkastedes Procurator Christensens og Kjøbmand Schous Amendement, at al Stilling bortfalder. Ligeledes forkastedes (42 mod 22) forskjellige Jndstillinger af Ahlefeldt, Abrahamson, Scavenius og Neergaard, som alle gik udi paa, at Fritagelse for Tjeneste i Linien skulde kunne erhverves ved Erlæggelse af en Kiendelse (250 Rbd.), inden Lodtrækningen foregaaer, og med 41 mod 2 en Jndstilling af Comiteens Minoritet (Hansen og Haffner), at fri Stilling tillades, saaledes at Enhver privat kunde antage hvilken fuldkommen Tjenstdygtig, han dertil kunde formaae, til at udføre den ham paahvilende Værnepligt. Derimod besluttede Forsamlingen efter Comiteens Majoritets Jndstilling at andrage paa, at det hele Afsnit blev forandret til følgende Bestemmelser: Naar Nogen, der er indført i Rullen, forinden det ved Lodtrækning er afgjort, om han skal udskrives til Linien eller ikke, ønsker at stille for sig, og derved at undgaae videre Behandling og Undersøgelse ved Sessionen, da skal han dertil admitteres, dog at han ved Sessionen betaler et saadant Beløb til Stillings-Manden, som i denne Henseende nærmere vil blive fastsat, og hvorom Bekjendtgjørelse vil skee ved de aarlige Sessions=Placater, som ære gjældende for Stillinger, hvorefter han da strax udskrives til Forstærkningen, saafremt han alt er 22 Aar gammel, men ellers overgaaer dertil, saasnart han opnaaer denne Alder. Det skal Fredstid staae enhver Recrut, der har gjennemgaaet Exerceerskolen ved vedkommende Troppeafdeling, frit for, i sit Sted at stille en Anden, der i det Mindste har udført sin fulde Garnisonstjeneste. Den, der saaledes stiller for sig har at opfylde de Forpligtelser til Krigstjeneste, som endnu maatte paahvile Stillingsmanden. Ligeledes vedtoges - for at undgaae det Misbrug, som hidtil har fundet Sted til Byrde for de Fattige, at udtjente Underofficerer bleve antagne som Stillingsmænd, men vedbleve at staae som Underofficerer, hvorved altsaa Antallet af de Menige, der maatte udskrives blandt dem, der ikke havde Evne til at kjøbe sig frie, blev saameget større – at anddrage paa at udtjente Underofficerer og de i Classe med disse staaende Militaire ikke maae kunne lade sig stille for udskrevne Menige. – Jfølge § 44 kunne ikkun Brødre bytte Vilkaar o: en ældre Broder, som er tjenstdygtig men fra for Tjenesten, kan træde i den Yngres Sted naar denne bliver udskreven, og en Yngre, som endnu ei har naaet Udskrivningsalderen, kan træde i den Ældres Sted, imod at denne atter møder, naar den Yngre efter sin Tour skulde komme for Udskrivning. Forsamlingen foreslaaer, at samme Frihed ogsaa indrømmes Sødskendebørn, samt dem, der ere besvogrede i lige Grad.